מטס השלום לירדן-אגודת התעופה הכללית-ספטמבר 2008
אספר רק את את חלקם של הישראלים שהצטרפו למטס ביומו השלישי.קבוצת חברי אגודה נאספה בשדה דב,לבקורת דרכונים –היעד שדה התעופה של מרקה –עמאן,ירדן.הפעם מייחלים לכניסה חלקה מצויידים בכל האישורים ובתדריך הטיסה בנתיבי המכשירים בטיסת ראיה מלאה.מתיישרים להמראה על מסלול 03 בשדה דב,מטפסים לגובה 6000 רגל בדרכנו לנקודת הגבול סאלאם. פעם ראשונה חוצים את ארצישראל בגובה רב חוצים את הגבול,וכעבור כ 40 דקות רואים את רבת עמון פרושה מתחתינו.נוחתים בהקפה ימנית במרקה,גובה השדה 2555 רגל.

מסיעים לחניה ומצטרפים לחברה שהגיעו לפנינו,לידנו חונה המטוס המלכותי,ועוד כמה מטוסים שבד"כ לא רואים בארצישראל.השדה לא נראה עמוס במיוחד,רב התנועה בו היא של תעופה כללית ומטוסים מסחריים קטנים.כמו כן יש בשדה גם פעילות של דאונים הנגררים ע"י ווינצ'.היתרון של מרקה הוא קרבתו לעיר עמאן.

הטרמינל הבינלאומי של מרקה,ומנהל השדה שקיבל את פנינו

אורזים את עצמנו ויוצאים לטיול פנורמי בעמאן.העיר היא "עזה" אבל יותר גדולה.מעט מאד ירק עצים דשאים ופארקים. מסגדים יש בשפע,מעט רמזורים והתנועה זורמת בעיקר דרך איי התנועה.מקבלים פרק בהיסטוריה של העיר בסך הכל צעירה שנוסדה ב 1920 עם כמה אלפי תושבים,ולאחר מלחמת 1948,עם בא הפליטים מישראל,גדלה ותפחה וכיום חיים בה מעל מיליון תושבים.העיר יושבת בגובה 2555 רגל סובלת ממחסור במים והתוצאות נראות היטב.יש בעיר מרכז ספורט ענק שנקרא ע"ש חוסיין,והמקום המוריק והנאה היחיד שנראה היא  השדרה המובילה לארמון המלך.התמקמנו במלון על הדרך הראשית,עקב חג הרמאדאן הכל סגור,והעברנו את הערב בספורי חוויות,ממטסים שהיו לירדן ומהמטס הנוכחי,היה יום מעניין.

למחרת בבוקר מקבלים רשימת סדר המראות לעקבה,ויוצאים לשדה במרקה.ההמראות מתקתקות כמו שעון,והפקח הירדני,מבקש מכולם לטפס לגובה 9000 רגל לקתרני ווי או אר.המראה חלקה וטיפוס לגובה 5000 רגל כשאנו עוברים מעל כל העיר ממזרח למערב,בדרכנו דרומה  לעקבה.

ממשיכם בטיסה,מתחתינו שטחי שדות ענקיים הפרושים על הרמה שמדרום לעמאן,חולפים ממערב לשדה הבינלאומי עלייה שנמצא כ 40 קילומטר מדרום לעיר.הפקח מעקבה מקבל אותנו אחרי קתרני והחברה מגלים די מהר שאין לו מכ"מ,והתעבורה האוירית מתנהלת על סמך דיווחי הטיסים. צוות אחד מנצל את "עיוורונו" של הפקח ועובר ביעף מעל אתר פטרה והסלע האדום,הרבה מחוץ לנתיב.בהמשך אנו מגלים שגובה 5000 רגל יכניסנו בהרים ומטפסים לגובה 7000 רגל.שעתיים לאחר ההמראה,עקבה ומפרץ אילת מתגלים מבעד לאובך,מגיעים מעם הרוח לבסיס ימני מסלול 01 לנחיתה.
[image: image8.jpg]



[image: image1.jpg]


מצטרפים לצוותים שהגיעו ויאללה לעקבה-עיר יפיפיה.נווה מדבר שהצליח לחכות באיחור רב את הצלחתה של השכנה ממערב-אילת.אנו נוסעים לאזור המלונות החדש בדרום העיר סמוך לגבול הסעודי.בדרך עוברים דרך נמלי המכולות,ונמלי הנפט והמסחר של עקבה-משהו ענק.המלון בעקבה מרשים ומפנק,ומעלה אצל החברה מחשבות נוגות ,על שקשוק בבריכה הקרירה במקום טיול מיוזע לפטרה והסלע האדום מחר ביום שישי.
למחרת בבוקר, יום שישי הצוות שלנו מבריז את פטרה, ויוצאים עם עוד שני צוותים לשדה בעקבה-יעד הטיסה אילת.סידורים מהירים ותוך כשעה אנו ממריאים צפונה עושים סיבוב של 180 מעלות נכנסים לעם הרוח למסלול 03 באילת ונוחתים בארצישראל,כלכך קרוב וכל כך פשוט.

לאחר שהשמועה ש3  צוותים חצו את האויר לאילת במקום טיסה לסאלאם וכניסה ל שדה דב או חיפה ממזרח, מתארגנים עוד כמה צוותים ונכנסים לארצישראל דרך אילת.זהו סוף המסע.טסנו בססנה 172 כ 6 שעות סה"כ,היחס של הפקחים ומנהלי השדות בירדן היה מצויין, ומלה טובה למארגנים: יגאל, ירון,חיים ומירב (פקידתנו הבלתי נלאית). אחלה חוויה עברנו ב 3 ימים.
